เรื่องร้องเรียน: ถนนเข้าออกซอยจรัสลาภ ถนนสิรินธร เขตบางพลัด บริเวณแยกมีฝาท่อระบายน้ำทรุดตัวต่ำลงเกินพื้นถนน ทำให้รถที่สัญจรไม่ว่ารถจักรยานยนต์ หรือรถยนต์ ได้รับผลกระทบจากการตกหลุมอย่างแรงเป็นประจำ ซึ่งอาจก่อให้เกิดอันตรายได้ จึงขอให้ผู้ที่เกี่ยวข้องดพเนินการปรับปรุงซ่อมแซมให้สามารถใช้งานได้ดียิ่งขึ้น
การดำเนินการของเจ้าหน้าที่: สำนักงานเขตบางพลัด จัดเจ้าหน้าที่เข้าดำเนินการตรวจสอบและแก้ไขเบื้องต้น ทั้งนี้จะได้สำรวจ ประมาณราคา เพื่อขอจัดสรรงบประมาณในการแก้ไขถาวรต่อไป
ความเห็นของผู้แจ้ง: ขอชื่นชมและขอบคุณการทำงานของเจ้าหน้าที่ที่เกี่ยวข้อง ที่รับเรื่องร้องและดำเนินการอย่างรวดเร็ว ใส่ใจในทุกปัญหาของประชาชน และหวังเป็นอย่างยิ่งว่าถนนในบริเวณใกล้เคียงและจุดที่ได้แจ้งไปนั้นจะได้รับการปรับปรุงอย่างถาวรในลำดับต่อไป ขอขอบคุณ
พื้นที่: แขวงบางพลัด เขตบางพลัด กรุงเทพมหานคร